Palaquium philippense

Ti Palaquium philippense ket ti sebbangan ti mula iti pamilia ti Sapotaceae. Daytoy ket endemiko iti Filipinas. Daytoy ket maipangta babaen ti pannakaawan iti habitat.

Segun yi libro ni Blanco (1845), ti Palaquium philippense, ti maysa kadagiti katayagan a kayo iti bakir ket ammo pay a kas Palacpalac. Daytoy ket nagtaud manipud iti termino iti Pampango iti Palakpalak, ti naus-usar a nagan a naibatay iti malakmalak. Ti malakmalak ket maysa a kayo a makaabot iti agarup a 25 metro ken ti diametro iti agarup a 80 sentimetro. Dagiti bulong ket kadawyan a 16 sentimetro wenno dakkel iti kaatidog. Dagiti akinbaba a rabaw ket agarup a 1.5 a sentimetro iti kaatiddog, ken agtaudda kadagiti atiddog nga ungkay kadagiti bassit a rumpuok. Puraw ti korola, kayumanggi ken nalamuyot ti calyx. Kadawyan daytoy a sebbangan ken adu a naiwarwaras kadagiti nangruna a bakir iti ababa ken kalalainganna akangato manipud iti akin-amianan a Luzon aginggana iti akin-abagatana a Mindanao. Daytoy ket naimulmula iti Lamao Experimental Station.

Immitlog ti bunga daytoy a sebbangan, kapadpada iti langa ti tsiko, agarup a 3 aginggana iti 4 a sentimetro wenno at-atiddog, nga addaan iti makan ken naimas a lasag, ken aglaon iti bugbugtong a bukel.

 Dagiti nagibasaran 

philippense
Kategoria:Flora ti Filipinas